b'\n_START_ARTICLE_\nFornasinius aureosparsus\n_START_SECTION_\nUtseende\n_START_PARAGRAPH_\nEn stor (ca. 35-70 millimeter), sv\xc3\xa6rt kraftig, halvmatt svart gullbasse, med gulaktige tegninger. Pronotum har gule sidekanter og en smal, gul midtstripe, dekkvingene har tallrike, gule flekker. Hannen har et smalt, T-formet horn i pannen og kraftige pigger p\xc3\xa5 siden av hodet. Arten ligner sterkt p\xc3\xa5 den \xc3\xb8stafrikanske Fornasinius fornasinii, men er vanligvis m\xc3\xb8rkere.\n_START_SECTION_\nLevevis\n_START_PARAGRAPH_\nSom vanlig for Cetoniinae lever larvene i jorden. I motsetning til mange andre gullbasser er disse artene tilsynelatende meget vanskelige \xc3\xa5 avle opp i fangenskap. Dette kan v\xc3\xa6re fordi billene er sv\xc3\xa6rt aggressive og gjerne dreper og eter hverandre. De voksne billene eter gjerne r\xc3\xa5tnende frukt, og graver ned det de ikke klarer \xc3\xa5 ete med \xc3\xa9n gang. Muligens er larvene avhengige av frukt som foreldrene har gravd ned, for \xc3\xa5  overleve.\n_START_SECTION_\nUtbredelse\n_START_PARAGRAPH_\nArten lever i et begrenset omr\xc3\xa5de i Nigeria og Kamerun. Den er regnet som sjelden.'